Title: Lov om forvaltere af alternative investeringsfonds m.v.
Description: Lov om forvaltere af alternative investeringsfonde m.v. implementerer Europa-Parlamentets og Rådets direktiv 2011/61/EU af 8. juni 2011 og trådte i kraft 22. juli 2013. Loven regulerer forvaltere, der skal søge om tilladelse, henholdsvis forvaltere, som alene skal registreres hos Finanstilsynet. Loven indeholder bl.a. krav om risikostyring, rapportering, gennemsigtighed, depositar, værdiansættelse, organisation, aflønning mv. og det tilsyn med forvalterne, som udøves af Finanstilsynet. I tilknytning til reglerne er der vedtaget diverse forordningstekster og bekendtgørelser, der er direkte gældende. Hensigten med denne lovkommentar er at give alle, der arbejder med alternative investeringer et opslagsværk, der kan bruges i det daglige arbejde med reglerne. Den komplekse regulering på området er samlet i kommentaren, så de enkelte bestemmelser giver overblik over såvel de danske lovforarbejder som relevant EU-lovgivning, særligt forordningstekster, herunder den omfattende niveau II-regulering. Kommentaren inddrager desuden spørgsmål og svar udgivet af henholdsvis ESMA og Finanstilsynet samt praksis på området i det omfang der findes sådan.